Diari Oficial de la Generalitat Valenciana


Sumari del DOGV 3449, del 08-03-1999 (1999/1849)

RESOLUCIÓ de 26 de febrer de 1999, del director general de Recursos Humans de la Conselleria de Sanitat, per la qual modifica la Resolució de 12 de gener de 1999, també del director general de Recursos Humans de la Conselleria de Sanitat, per la qual convoca un concurs per a la provisió de la plaça de cap del Servei de Cirurgia Cardiovascular de l'Hospital General d'Alacant i centre d'especialitats.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3449

Data del DOGV
:   08-03-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/1849


Data del document
:   26-02-1999

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * Alacant
    * concurs administratiu
    * metge

RESOLUCIÓ de 26 de febrer de 1999, del director general de Recursos Humans de la Conselleria de Sanitat, per la qual modifica la Resolució de 12 de gener de 1999, també del director general de Recursos Humans de la Conselleria de Sanitat, per la qual convoca un concurs per a la provisió de la plaça de cap del Servei de Cirurgia Cardiovascular de l'Hospital General d'Alacant i centre d'especialitats. [1999/M1849]
  
S'ha publicat en el Diari Oficial de la Generalitat Valenciana número 3.440, de 23 de febrer de 1999, la Resolució de 12 de gener de 1999 del director general de Recursos Humans de la Conselleria de Sanitat per la qual es convoca un concurs per a la provisió de la plaça de cap del Servei de Cirurgia Cardiovascular de l'Hospital General d'Alacant i centre d'especialitats, i s'hi ha observat una omissió, en un apartat de la base 2.1, relativa als requisits exigits als aspirants per participar en el concurs esmentat. Cal fer-ne l'esmena.
  
Fent ús de les competències que tinc delegades per l'article 2.1.h) de l'Ordre de 10 de març de 1997, de la Conselleria de Sanitat, resolc:
  
Afegir a la base 2.1 de la Resolució de 12 de gener de 1999, del director general de Recursos Humans de la Conselleria de Sanitat, per la qual es convoca un concurs per a la provisió de la plaça de cap del Servei de Cirurgia Cardiovascular de l'Hospital General d'Alacant i centre d'especialitats, l'apartat següent:
  
"g) Haver exercit en propietat una plaça de l'especialitat de què es tracte en els serveis jerarquitzats de la Seguretat Social, o en hospitals amb un programa acreditat per a la docència per la comissió nacional de l'especialitat de què es tracte, o en un centre estranger amb un programa reconegut per a la docència de postgraduats en l'especialitat corresponent, per un període mínim de cinc anys.
  
Si s'escau, se sumarà el període de temps d'exercici de plaça en els diferents serveis i hospitals. Es comptaran com un de sol els períodes de temps en què s'haja exercit simultàniament més d'una plaça."
  
La publicació d'aquesta resolució implicarà que es torna a obrir el termini de presentació de sol·licituds, en els mateixos termes que estableix la convocatòria.
  
Contra aquesta resolució, que exhaureix la via administrativa, podrà interposar-se recurs contenciós administratiu en el termini de dos mesos, comptadors des de l'endemà de la publicació, davant la seu del Jutjat Contenciós Administratiu de la ciutat de València, segons que disposen els articles 109 i 110 de la Llei de Règim Jurídic de les Administracions Públiques i del Procediment Administratiu Comú i els articles 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjudici que hom utilitze qualsevol altre recurs que estime convenient per al seu dret.